# Разяснения относно домашните към курса Linux системна администрация

1. За всяка тема от курса имате по едно файлче homework-XX.txt (където XX е номера на темата) във което имате изредени различни въпроси.

2. Всеки въпрос е номериран в началото си.

3. Вие трябва да изберете **САМО ЕДИН** от тях и да пишете САМО по него. Хората писали по повече от една тема автоматично получават 0 точки за домашното.

4. Когато изпращате домашното си **задължително** копирайте въпросът(целият) на когото отговаряте. За всяка тема има бая въпроси, объркването може да стане лесно и вместо 100 да получите 0 точки за домашното. Това е за ваше добро.

5. Домашните се предават през системата на Telerik.

6. Не ми изпращате домашни на личната поща(там може да ме питате за проблем който имате и очаквате аз да мога да ви помогна).

7. Домашните са САМО в текстов вид. Картинки не приемам.

8. Дължината на домашното зависи от сложността на въпроса.

9. Не превеждайте текст от Английски на Български. По-добре го копирайте направо. Вероятността да го направите неразбираем за мен е голяма!

10. Пълнотата на домашните се измерва като се провери дали сте спазили условието на домашното, дали сте добавили някакви обяснения, дали сте дали примерен output от командите и дали сте дали линкове за допълнително четене.

11. Пишете САМО по темата на въпроса. Не пишете допълнителни неща които сте решили, че са relative към въпроса. САМО отговорът на въпросът е важен. Прекаленото количество излишен текст само намаля оценката защото значи само едно - неразбиране на въпроса.

12. Домашните от първата лекция са ИЗЦЯЛО теоретични. Не ви съветвам да ходите и да си трошите дисковете на вашите машини. Използвайте виртуалки ако искате да си играете с partitoning-а.

13. Имам голямото желание да дам възможност на хората които не са разбрали въпроса по който са писали(които не са малка бройка) да им дам възможност да се поправят до два дни след оценяване на домашното. Как това става, ами хората са с 0 точки и трябва да ми се обадят  :)

14. Домашните могат се оценяват със системата за peer review :) Имайте предвид, че преглеждам достатъчно голям брой от домашните и review-тата, за да мога да ви дам допълнителен feedback.

15. Преди да изтече срокът за предаване на домашни, не можете да оценявате домашни. Само аз мога да оценявам домашни ПРЕДИ изтичането на срока.

16. МОЖЕТЕ да предадете домашни за всички лекции за които съм ги добавил в момента. Т.е. да предавате домашни за теми в бъдеще :)